**Referat af VFB Generalforsamling d. 06. marts 2021. (virtuel)**

**1.: Valg af dirigent.**

- Tom Greiffenberg valgt som dirigent

Indkaldelse til Generalforsamling blev godkendt.

**2. Beretning fra foreningens Formand v. Jannie Nymann**

Der henvises til Formandens skrevne beretning. Bliver lagt på klubbens hjemmeside sammen med referatet.

**3. Forelæggelse af det reviderede regnskab og fremlæggelse af budget**

Kassér Peter Borup Christensen gennemgik hovedtallene. VFB kommer ud af 2020 med et lille overskud. Året har været kendetegnet ved stor økonomisk usikkerhed grundet covid 19 restriktioner året i gennem.

Budgettet for 2020 blev ved sidste års GF fremlagt med et forventet overskud på omkring 50.000,- kr. Det er ikke lykkes bla pga aflysning af Landsbycup, lav aktivitet/ overskud i Bankocentret, færre fællesspisninger og aflysning af tjans med stoleopsætning til eksamen for AAU i Gistrup hallen i juni. Vi har søgt diverse hjælpepuljer via DIF og fået dækket dele af de indtægter vi er gået glip af.

Klubben har dog fortsat en pæn egenkapital, vores størrelse taget i betragtning. Året har dog vist at vi er meget sårbare ift indtjening, da vi er meget afhængige af bankospil og landsbycup og at medlemstallet for aktive er let faldende. Bestyrelsen er opmærksom på dette og har flere idéer til øget omsætning, når restriktionerne for alvor lettes.

Regnskab blev godkendt.

Bestyrelsen laver først budget når vi kender mere til genåbning af aktiviteter og samfundet generelt, da det vil betyde meget for vores økonomi også i år og det pt er rigtig svært at ligge et realistisk budget.

**4. Valg af bestyrelsesmedlemmer**

Tue Carlsen er på valg og modtager genvalg

Jannie Nymann er på valg og modtager genvalg (dog ikke som formand)

Jeppe Bülow Sørensen er på valg og modtager genvalg.

Alle blev genvalgt uden kampvalg.

Bestyrelsen i VFB 2021 består af:

Ann-Kirstine Helwig, Tue Carlsen, Jannie Nymann, Peter Borup Christensen (Kassér), Jeppe Bülow Sørensen (referent) Den konstituere sig med formand på førstkommende bestyrelsesmøde.

**5. Valg af to suppleanter til Bestyrelsen**

Suppleanter:

* Suppleant: Lasse Nyman Kristensen (genvalgt)
* Suppleant: Lene Brockdorff Winther (nyvalgt)

**6. Valg af en revisor og revisorsuppleant**

Jan Knudsen vælges som revisor. (genvalgt)

Suppleant: Lene Brockdorff Winther (genvalgt)

**7. Behandling af indkomne forslag.**

Der er ikke modtaget nogen.

**8. Eventuelt**

Det var en ny oplevelse at afholde GF virtuelt, hvilket vi selvfølgelig ikke håber bliver nødvendigt igen. Men det har været bestyrelsens vurdering at vi ville komme for langt ind i foråret, hvis vi skulle vente på at forsamlingsforbuddet blev ophævet. Bestyrelsen sagde tak for indsatsen til Tom og til de der var mødt frem på skærmen

Referent: Jeppe Bülow Sørensen